KIAT ปิดพุ่ง 5% ลุ้นกำไร Q3 เริ่มฟื้น รับงานขนส่งเพิ่ม-ปันผลสูง
KIAT ปิดพุ่ง 5% ราคาแตะ 0.63 บ. ด้วยมูลค่าซื้อขาย 65.57 ลบ. ลุ้นกำไรไตรมาส 3/64 เริ่มฟื้น รับงานขนส่งเพิ่ม โบรกฯ แนะ “ถือ” ชี้ปันผลสูง ราคาสะท้อนผลงานอ่อนตัวเมื่อเทียบจากปีก่อนไปมากแล้ว
KIAT ปิดพุ่ง 5% ราคาแตะ 0.63 บ. ลุ้นกำไรไตรมาส 3/64 เริ่มฟื้น รับงานขนส่งเพิ่ม โบรกฯ แนะ “ถือ” ชี้สถานะการเงินแข็งแกร่ง ปันผลสูง
14 ต.ค. 2564

ผู้สื่อข่าวรายงานว่าวันนี้ (14 ต.ค.2564) ราคาหุ้นบริษัท เกียรติธนา ขนส่ง จำกัด (มหาชน) หรือ KIAT ปิดตลาดวันนี้ (14 ต.ค.2546) อยู่ที่ระดับ 0.63 บาท เพิ่มขึ้น 0.03 บาท หรือ 5% โดยทำจุดสูงสุดที่ 0.66 บาท และทำจุดต่ำสุดที่ 0.60 บาท ด้วยมูลค่าการซื้อขาย 65.57 ล้านบาท

โดยช่วงเช้าวันนี้ (14 ต.ค.2564) KIAT ระบุว่า ที่ประชุมคณะกรรมการบริษัท ครั้งที่ 6/2564 เมื่อวันที่ 12 ต.ค.2564 มีมติอนุมัติการจัดซื้อรถบรรทุกหัวลาก และรถบรรทุกหางกึ่งพ่วง เพื่อใช้ในงานขนส่งของบริษัทวงเงินไม่เกิน 180 ล้านบาท และอนุมัติซื้อและรับโอนกรรมสิทธิ์ที่ดินจาก บริษัท เฮอร์เทล เอเชีย จำกัด เนื้อที่ดินรวม 10 ไร่ จังหวัดระยอง ราคาไม่เกิน 30 ล้านบาท เพื่อขยายพื้นที่สาขาระยอง โดยคาดว่าจะดำเนินการแล้วเสร็จภายในไตรมาส 4/64 ทั้งนี้เพื่อเป็นการรองรับการเติบโตในอนาคต
ขณะที่ก่อนหน้านี้ บริษัทหลักทรัพย์ ดีบีเอส วิคเคอร์ส (ประเทศไทย) จำกัด ได้ระบุในบทวิเคราะห์ (14 ก.ย. 2564) คาดว่าไตรมาส 3/2564 กำไรของ KIAT ดีขึ้นเมื่อเทียบกับไตรมาสก่อน จากงานขนส่งที่เพิ่มมากขึ้น และได้สัญญาใหม่ แต่ยังอ่อนตัวเมื่อเทียบจากปีก่อน
ด้านราคาพื้นฐานใหม่มีการปรับเพิ่มเป็น 0.62 บาท แม้ได้มีการปรับลดประมาณการลง ทั้งนี้ เป็นเพราะได้มีการเลื่อนใช้ปีที่ประเมินมูลค่าจากปี 2564 เป็นปี 2565 เพื่อสะท้อนการกลับมาฟื้นตัวของคาดการณ์ กำไรในปี 2565 แม้ว่ากำไรปี 2564 จะลดลงมากเทียบกับปีก่อนก็ตาม แต่ราคาหุ้นก็ได้สะท้อนเรื่องนี้ไปพอควรแล้ว
สำหรับข้อดีของบริษัทคือ ฐานะการเงินแข็งแกร่ง มีเงินสดมากกว่าเงินกู้ กระแสเงินสดจากการดำเนินงานเป็นบวกทุกปี และจ่ายเงินปันผลสม่ำเสมอ แม้ราคาปิดอยู่ใกล้เคียงกับราคาพื้นฐาน แต่ก็คาดว่าอัตราผลตอบแทนเงินปันผลปี 2564-2565 ยังอยู่ในเกณฑ์ดีเป็น 3.1% และ 3.8% ตามลำดับ
 
 